ધોરાજીના નગરજનોને પાલિકા દ્વારા દુધીવદર ગામે આવેલા ફોફળ ડેમનું શુધ્ધ પીવાનું પાણી આપવામાં આવતું હતું. હાલમાં પાણીની ગંભીર કટોકટી સર્જાતાં અને પાણીની વિતરણ વ્યવસ્થા પૂર્વવત જાળવી રાખવા માટે ફોફળનું પાણી ઉપાડવાનું બંધ કરીને લોકોને ભાદર 2 ડેમનું પાણી ફિલ્ટર કરીને આપવાનું શરૂ કરી દીધું હતું. આથી લોકોમાં ભારે રોષની લાગણી ફરી વળી હતી. લોકોએ સ્થાનિક નગરસેવકોને આ અંગે ઉગ્ર રજૂઆત કરી હતી ધોરાજી શહેરના નગરજનોની સાથે ભર ઉનાળે જ રાજકીય રમત શરૂ કરી દેવાઇ હતી. પીવા માટે ડેમના બદલે ભાદર 2 ડેમનું દુષિત પાણી આપી દેવાનું શરૂ કરવામાં આવ્યું હતું. ભાદર 2 ડેમમાં જેતપુરના સાડીના ઘાટનું કેમિકલયુક્ત પાણી ભળતું હોય છે. આથી લોકોએ વિરોધ ઉઠાવ્યો હતો